Մեդեա Ամիրանաշվիլի

Մեդեա Ամիրանաշվիլի (, ), վրացի օպերային երգչուհի (քնարական սոպրանո), մանկավարժ։ ԽՍՀՄ ժողովրդական արտիստ (1976)։

Կենսագրություն
Մեդեա Ամիրանաշվիլին ծնվել է 1930 թվականի հոկտեմբերի 10-ին Վրաստանի Շորապանի գյուղում (այժմ՝ Իմերեթի մարզ, Վրաստան, այլ տվյալներով՝ ծնվել է Թբիլիսիում), օպերային երգիչ, ԽՍՀՄ ժողովրդական արտիստ Պյոտր Ամիրանաշվիլու և երգչուհի Նադեժդա Ցոմայայի ընտանիքում։

1953 թվականին ավարտել է Թբիլիսիի կոնսերվատորիան, որտեղ սովորել է Ալեքսանդր Ինաշվիլու և Օլգա Շուլգինա-Բախուտաշվիլու մոտ։ 1951—1954 թվականներին եղել է կոնսերվատորիային կից օպերային ստուդիայի մենակատար։

1954 թվականից Մեդեա Ամիրանաշվիլին եղել է Թբիլիսիի Զ. Փալիաշվիլու անվան օպերայի և բալետի թատրոնի մենակատար։

Մեդեա Ամիրանաշվիլին համերգներում ելույթ է ունեցել նաև որպես կամերային երգչուհի։

Համերգային շրջագայություններով մեկնել է Լեհաստան, Չեխոսլովակիա, Ռումինիա, ԳԴՀ, Հունգարիա, Բուլղարիա, Ավստրալիա, Նոր Զելանդիա, Ֆրանսիա, Կանադա։

1972 թվականից դասավանդում է Թբիլիսիի կոնսերվատորիայում (1982 թվականից պրոֆեսոր է)։

1991-2006 թվականներին եղել է Քութայիսի օպերային թատրոնի գեղարվեստական ղեկավար։

Մեդեա Ամիրանաշվիլին եղել է Վրացական ԽՍՀ Գերագույն խորհրդի 7-րդ գումարման պատգամավոր։

Ընտանիք
 Հայրը՝ Պետրե Ամիրանաշվիլի (1907—1976), օպերային երգիչ, ԽՍՀՄ ժողովրդական արտիստ (1950) 
 Մայրը՝ Նադեժդա Ցոմայա (1904—1973), օպերային երգչուհի, Վրացական ԽՍՀ ժողովրդական արտիստ (1943)
 Ամուսինը՝ Օթար Պարուլավա, քանդակագործ
 Դուստր՝ Մարինե Պարուլավա, երգչուհի

Կոչումներ և մրցանակներ
 Վոկալիստների Մ. Գլինկայի անվան համամիութենական մրցույթի մրցանակակիր (2-րդ մրցանակ, 1960)
 Մադամ Բատերֆլայի դերերգի լավագույն կատարման միջազգային մրցույթի մրցանակակիր (3-րդ մրցանակ, 1970, Օսակա)
 Վրացական ԽՍՀ ժողովրդական արտիստ (1965)
 ԽՍՀՄ ժողովրդական արտիստ (1976)
 Վրացական ԽՍՀ Զ. Փալիաշվիլու անվան պետական մրցանակ (1971)
 «Պատվո նշան» շքանշան
 Զուրաբ Անջափարիձեի անվան մրցանակ
 Քութայիսի պատվավոր քաղաքացի

Դերերգեր 
 «Դաիսի», Զաքարիա Փալիաշվիլի - Մարո
 «Աբեսալոմ և Էթերի», Զաքարիա Փալիաշվիլի - Էթերի, Մարիխա
 «Մինդիա», Օթար Թաքթաքիշվիլի - Մզիա
 «Եվգենի Օնեգին», Պյոտր Չայկովսկի - Տատյանա
 «Իոլանտա», Պյոտր Չայկովսկի - Իոլանտա
 «Պիկովայա դամա», Պյոտր Չայկովսկի - Լիզա
 «Տրավիատա», Ջուզեպպե Վերդի - Վիոլետա
 «Տրուբադուր», Ջուզեպպե Վերդի - Լեոնորա
 «Աիդա», Ջուզեպպե Վերդի - Աիդա
 «Օթելլո», Ջուզեպպե Վերդի - Դեզդեմոնա
 «Դոն Կառլոս», Ջուզեպպե Վերդի - Ելիզավետա
 «Բոհեմ», Ջակոմո Պուչչինի - Միմի
 «Մադամ Բատերֆլայ», Ջակոմո Պուչչինի - մադամ Բատերֆլայ
 «Ֆաուստ», Շառլ Գունո - Մարգարիտա
 «Նանա», Ռ. Գաբիչվաձե - Նանա
 «Լելա», Ռևազ Լագիձե - Լելա
 «Ալեկո», Սերգեյ Ռախմանինով - Զեմֆիրա
 «Լոենգրին», Ռիխարդ Վագներ - Էլզա
 «Պայացներ», Ռուջերո Լեոնկավալո - Նեդա

Ֆիլմագրություն
 1966 - «Աբեսալոմ և Էթերի» - Էթերիի դերերգը
 1971 - «Դաիսի» - Մարոյի դերրերգը
 1983 - «Ռատիլի» - օպերային արիաներ

Ծանոթագրություններ 

Վրացի օպերային երգիչներ
Վրացական ԽՍՀ ժողովրդական արտիստներ
ԽՍՀՄ ժողովրդական արտիստներ
Վրացի սոպրանոներ
Վրացի մանկավարժներ
Խորհրդային երգչուհիներ
Վրացի երգչուհիներ
Ժողովուրդների բարեկամության շքանշանի դափնեկիրներ
Թբիլիսիի կոնսերվատորիայի շրջանավարտներ
20-րդ դարի օպերային երգիչներ
Խորհրդային օպերային երգիչներ և երգչուհիներ
Պատվո շքանշանի ասպետներ (Վրաստան)